CELEX: 62019TN0358
Language: fi
Date: 2019-06-13 00:00:00
Title: asia T-358/19: Kanne 13.6.2019 — Groupe Canal + v. komissio

12.8.2019   
            
            
               FI
            
            
               Euroopan unionin virallinen lehti
            
            
               C 270/35
            
         
      Kanne 13.6.2019 — Groupe Canal + v. komissio
      (asia T-358/19)
      (2019/C 270/37)
      Oikeudenkäyntikieli: ranska
      
         Asianosaiset
      
      
         Kantaja: Groupe Canal + (Issy-les-Moulineaux, Ranska) (edustajat: asianajajat P. Wilhelm, P. Gassenbach ja O. de Juvigny)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ottamaan kanteen tutkittavaksi ja toteamaan sen perustelluksi
               
            
                  —
               
               
                  kumoamaan SEUT 263 artiklan perusteella komission 7.3.2019 asiassa AT.40023 tekemän päätöksen siltä osin kuin se koskee Ranskan markkinoita ja Groupe Canal + nykyisiä ja tulevia sopimuksia
               
            
                  —
               
               
                  velvoittamaan komission korvaamaan Groupe Canal +:n oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste perustuu komission toimivallan ylitykseen siitä syystä, että komission elokuva-alan maarajoitusten lopettamisen edellytykseksi asettamat sitoumukset ovat ristiriidassa unionin lainsäätäjän viime aikoina hyväksymien lainsäädäntömuutosten kanssa.
               
            
                  2)
               
               
                  Toinen kanneperuste perustuu komission SEUT 101 artiklan 1 kohtaa koskevaan ilmeiseen arviointivirheeseen siltä osin kuin se katsoi, että NBCUniversalin, Sony Picturesin, Warner Brosin ja Skyn ehdottamat sitoumukset eivät vaikuta kulttuuriseen monimuotoisuuteen ja yleisemmin elokuvien rahoitukseen ja esittämiseen Euroopan talousalueella.
               
            
                  3)
               
               
                  Kolmas kanneperuste perustuu suhteellisuusperiaatteen loukkaamiseen sillä perusteella, että komissio asetti kilpailua koskevaan huoleen nähden ilmeisen kohtuuttomat sitoumukset ja sivuutti kolmansien intressit.